Embargoja amerikane ndaj Kubës do të hiqet në shkëmbim të reformave - 2003-11-07
Miliona kubanë presin me padurim ditën kur do të marrë fund regjimi i Fidel Kastros
Asambleja e Përgjithshme e Kombeve të Bashkuara miratoi një rezolutë të propozuar nga regjimi i Fidel Kastros, në të cilën bëhet thirrje t’i jepet fund embargos tregëtare amerikane ndaj Kubës. Ky votim në Organizatën e Kombeve të Bashkuara ishte i gabuar. Embargoja e Shteteve të Bashkuara ndaj Kubës u vendos në fillim të viteve ’60, pas një shpronësimi në shkallë të gjerë dhe të paligjshëm të pronave amerikane në Kubë, për të cilat regjimi i Kastros nuk ofroi kompensime. Embargoja tregëtare ndaj Kubës ka vazhduar të ruhet për një qëllim të caktuar: vazhdimi i trysnisë që në Kubë të kthehen liria dhe demokracia. Fatkeqësisht, regjimi i Fidel Kastros nuk ka treguar interes për zbatimin e reformave politike dhe ekonomike dhe vazhdon t’i mohojë të drejtat themelore popullit kuban. Rezoluta e OKB-së e propozuar nga Kubën, është një përpjekje për të fajësuar Shtetet e Bashkuara për vështirësitë e saj ekonomike dhe për të larguar vëmendjen nga gjendja e mjerueshme e të drejtave të njeriut në atë vend. Embargoja amerikane nuk është bllokadë. Ajo nuk pengon tregëtinë me vendet e tjera. Është politika e dështuar ekonomike e regjimit të Kastros dhe jo embargoja amerikane ajo që ka çuar në varfërimin e kubanëve dhe në shkatërrimin e ekonomisë kubane, dikur një nga ekonomitë më të përparuara në rajon. Shtetet e Bashkuara kanë ofruar të bëjnë ndryshime në embargon, në shkëmbim të reformave. Rreth një vit më parë, Presidenti Bush i bëri thirrje Fidel Kastros të lejonte zhvillimin e zgjedhjeve të lira, të hapte ekonominë, të lejonte krijimin e sindikatave të pavarura dhe t’u jepte fund praktikave diskriminuese ndaj punonjësve kubanë. Por, siç tha presidenti Bush, asgjë nuk ka ndryshuar: tha presidenti Bush. Pas votimit në OKB, Sichan Siv, përfaqësuesi i përhershëm i Shteteve të Bashkuara në Këshillin Ekonomik dhe Social të OKB-së, tha se Kuba do të ndryshojë: tha zoti Siv. Miliona kubanë po e presin me padurim këtë ditë.// lk //